CELEX: 32017R0908
Language: hu
Date: 2017-05-11 00:00:00
Title: A Bizottság (EU) 2017/908 végrehajtási rendelete (2017. május 11.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Picodon [OEM])

30.5.2017   
            
            
               HU
            
            
               Az Európai Unió Hivatalos Lapja
            
            
               L 139/23
            
         A BIZOTTSÁG (EU) 2017/908 VÉGREHAJTÁSI RENDELETE
   (2017. május 11.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Picodon [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét az 1143/2009/EK bizottsági rendelettel (2) módosított 1107/96/EK bizottsági rendelet (3) alapján bejegyzett „Picodon” oltalom alatt álló eredetmegjelöléshez kapcsolódó termékleírás módosításának jóváhagyására.
            
         
               (2)
            
            
               2016. március 11-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, a „Picodon” oltalom alatt álló eredetmegjelölésről szóló, a Francia Köztársaság Hivatalos Lapjában (Journal officiel de la République française) 2016. február 26-án közzétett, 2016. február 17-i kormányrendeletnek megfelelően 2016. december 31-ig tartó átmeneti időszakot engedélyeztek két olyan, Franciaország területén székhellyel rendelkező gazdasági szereplőnek, amely teljesíti az említett cikkben foglalt feltételeket. A nemzeti felszólalási eljárás során két gazdasági szereplő kifogásolta, hogy a „Picodon” gyártása során nyers tejet kell felhasználni, jelezve, hogy nem képesek azonnal eleget tenni ennek a rendelkezésnek, hanem bizonyos időre van szükségük ahhoz, hogy a rendelkezéshez igazítsák a termelési eszközeiket. Ezek a gazdasági szereplők – amelyek a kérelem benyújtása előtt legalább öt évig folyamatosan, jogszerűen forgalmazták a „Picodon” terméket – teljesítik az 1151/2012/EU rendelet 15. cikkének (4) bekezdésében foglalt feltételeket. Ezért egy 2016. december 31-ig tartó átmeneti időszakot engedélyeztek számukra. Az érintett gazdasági szereplők a következők: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest.
            
         
               (3)
            
            
               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (4) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.
            
         
               (4)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,
            
         ELFOGADTA EZT A RENDELETET:
   1. cikk
   A „Picodon” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, a „Picodon” oltalom alatt álló eredetmegjelölésről a Francia Köztársaság Hivatalos Lapjában (Journal officiel de la République française) 2016. február 26-án közzétett, 2016. február 17-i kormányrendeletnek megfelelően engedélyezett átmeneti időszakban érvényes azokra a gazdasági szereplőkre, amelyek teljesítik az említett cikkben foglalt feltételeket.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 11-én.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  A Bizottság 1143/2009/EK rendelete (2009. november 26.) az oltalom alatt álló eredetmegjelölések és földrajzi jelzések nyilvántartásában szereplő egyik elnevezés termékleírásában történő nem kisebb jelentőségű módosítások jóváhagyásáról (Picodon de l'Ardèche ou Picodon de la Drôme [OEM]) (HL L 312., 2009.11.27., 14. o.).
   
      (3)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).
   
      (4)  HL C 25., 2017.1.25., 5. o.